SMPC บวกต่อ 9% แรงสุดรอบกว่า 1 ปี รับผลดีเงินบาทอ่อนค่า โบรกฯ ชูเป้า 15 บ. คาดกำไรโตยาว
SMPC บวกต่อ 9% แรงสุดรอบกว่า 1 ปี รับผลดีเงินบาทอ่อนค่า โบรกฯ ชูเป้า 15 บ. คาดกำไรโตยาว ล่าสุดอยู่ที่ 10.90 บ. บวก 0.90 บ. หรือ 9% มูลค่าซื้อขาย 113.68 ลบ.
SMPC บวกต่อ 9% แรงสุดรอบกว่า 1 ปี รับผลดีเงินบาทอ่อนค่า โบรกฯ ชูเป้า 15 บ. คาดกำไรโตยาว ล่าสุดอยู่ที่ 10.90 บ. บวก 0.90 บ. หรือ 9% มูลค่าซื้อขาย 113.68 ลบ.
14 ก.ค. 2563

ผู้สื่อข่าวรายงานว่า ราคาหุ้น บริษัท สหมิตรถังแก๊ส จำกัด (มหาชน) หรือ SMPC ล่าสุด ณ เวลา 11.35 บาท อยู่ที่ 10.90 บาท บวก 0.90 บาท หรือ 9% สูงสุดที่ 11.40 บาท ต่ำสุดที่ 10 บาท ด้วยมูลค่าซื้อขาย 113.68 ล้านบาท โดยราคาหุ้น SMPC ปรับตัวขึ้น 3 วันติด และปรับตัวขึ้นสูงสุดในรอบกว่า 1 ปี นับตั้งแต่ราคาหุ้นอยู่ที่ระดับ 11 บาท เมื่อวันที่ 26 มี.ค.2563

ด้าน บล.เคจีไอ (ประเทศไทย) ระบุในบทวิเคราะห์ แนะนำ “ซื้อ” SMPC ราคาเป้าหมาย 15 บาท/หุ้น ประเด็นการลงทุนที่สำคัญคือผลประกอบการที่คาดว่าจะฟื้นตัวในปีนี้จากฐานที่ต่ำในปี 2562 โดยคาดว่ากำไรโตอย่างน่าประทับใจถึง 32% ในปี 2563 และ 15% ในปี 2564 รวมทั้งปริมาณยอดขายที่คาดว่าจะค่อยๆ เติบโตขึ้น บวกกับการที่บริษัทเป็นผู้ผลิตถังแก๊สระดับ Top 10 ของโลก นอกจากนี้ บริษัทยังจ่ายปันผลสม่ำเสมอโดยมีนโยบายจ่ายปันผลที่ 60% ซึ่งจะทำให้อัตราผลตอบแทนจากเงินปันผลอยู่ที่ 5.6% จากราคาปิดล่าสุด ซึ่งจะเป็นปัจจัยที่ช่วยค้ำราคาหุ้นเอาไว้
ส่วน บล.เคทีบี (ประเทศไทย) ระบุในบทวิเคราะห์ แนะนำ “ซื้อ” หุ้น SMPC ประเมินราคาเป้าหมาย 12.70 บาท/หุ้น  สำหรับโดยคาดว่าจะได้ประโยชน์จาก “ค่าเงินบาทอ่อนค่า”  ซึ่งประเมินว่าทุกๆ 1 บาทที่อ่อนค่า จะทำให้กำไรเพิ่มขึ้น 8-10% และผลกระทบจาก COVID-19 หนุนทำอาหารเอง ดันยอดขายถังแก๊สพุ่ง